П Р О Т О К О Л  № 05
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 15.02.2023 г. 

Днес, 15.02.2023 г. /сряда/ от 9.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
Стефан Гроздев 
	    Севдалин Мавров

На заседанието присъстват: Стефка Тодорова и Светла Кирилова, главни експерти – съдебна администрация, и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 10.02.2023 г. – 14.02.2023 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 10.02.2023 г. – 15.02.2023 г. и

1.1. ПРИЕМА ЗА СВЕДЕНИЕ уведомлението от председателя на Административен съд – Пловдив за прекратяване на трудовото правоотношение със съдебен служител на длъжност „съдебен секретар“, считано от 09.01.2023 г. 
и
ДАВА СЪГЛАСИЕ за предприемане на действия по назначаване на съдебен служител на длъжност „съдебен секретар“ по реда на чл. 343, ал. 2 от ЗСВ в Административен съд – Пловдив.

1.2. ПРИЕМА ЗА СВЕДЕНИЕ уведомлението от председателя на Районен съд - Мадан относно свободния щат за „чистач“ 
 и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“ в Районен съд – Мадан 

1.3. ПРИЕМА ЗА СВЕДЕНИЕ уведомлението от председателя на Районен съд – Велико Търново за предстоящо прекратяване на трудовото правоотношение със съдебен служител на длъжност „призовкар“, считано от 07.03.2023 г. 
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар“, както и назначаване на съдебен служител по реда на чл. 68, ал. 1, т. 4 от КТ до назначаване на титуляр в Районен съд – Велико Търново.

1.4. ПРИЕМА ЗА СВЕДЕНИЕ уведомлението от председателя на Районен съд – Несебър за предстоящо прекратяване на трудовото правоотношение със съдебен служител на длъжност „чистач“, считано от 07.03.2023 г. 
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“ в Районен съд – Несебър.

2. ОТНОСНО: Искане рег. индекс ВСС-187/09.01.2023 г. от председателя на Районен съд – Своге за сключване на граждански договор с външен изпълнител за почистване на сградата за периода на ползване на отпуск /платен годишен или временна нетрудоспособност/ от съдебния служител на длъжността „чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	2.1. ДАВА СЪГЛАСИЕ на председателя на Районен съд – Своге за сключване на граждански договор с външен изпълнител за почистване на сградата за периода на ползване на отпуск /платен годишен или временна нетрудоспособност/ от съдебния служител на длъжността „чистач“.
	2.2. ИЗПРАЩА на комисия „Бюджет и финанси“, за становище по финансовата обезпеченост.

3. ОТНОСНО: Решение на Комисия „Бюджет и финанси“ по протокол № 4/01.02.2023 г., т. 2 относно Решение на Министерския съвет № 70/27.02.2023 г. за бюджетната процедура за 2024 г. и изготвяне на бюджетна прогноза за периода 2024-2026 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРЕДЛАГА промяна в Класификатора на длъжностите в администрацията на съдилищата – увеличение на възнагражденията на съдебните служители на съдилищата с 20 процента за всички длъжности, а за длъжностите на които долният диапазон на възнагражденията е определен спрямо МРЗ за страната, долният диапазон да се увеличава с 30 лв. спрямо МРЗ.
3.2. Изпраща решението на комисия „Бюджет и финанси“, по компетентност.

4. ОТНОСНО: Становище рег. индекс ВСС-11770/30.01.2023 г. от председателя на Районен съд – Кърджали във връзка с решение на КСА-СК по протокол № 2/18.01.2023 г., т. 1.10 за съкращаване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ПРИЕМА ЗА СВЕДЕНИЕ становището на председателя на Районен съд – Кърджали във връзка с решение на КСА-СК по протокол № 2/18.01.2023 г., т. 1.10 
4.2. ПОТВЪРЖДАВА решението си по протокол № 2/18.01.2023 г., т. 1.10 за съкращаване на 1 /една/ щ. бр. за длъжност „съдебен секретар“ по щата на Районен съд – Кърджали.
Щатната бройка е освободена, считано от 06.01.2023 г.
	4.3. ИЗПРАЩА на комисия „Бюджет и финанси“, за сведение.
	4.4. Внася в заседание на Съдийската колегия на ВСС за разглеждане и произнасяне.

5. ОТНОСНО: Предложение рег. индекс ВСС-3136/15.02.2023 г. от председателя на Върховния касационен съд за оптимизиране на съдебната администрацията

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Предлага на Съдийската колегия към ВСС, на основание чл. 30, ал. 5, т. 8 от ЗСВ да определи броя на съдебните служители във Върховния касационен съд от 199 /сто деветдесет и девет/ щ. бр.  на 201 /двеста и една/ щ. бр. чрез трансформиране на щатове в администрацията, както следва:
- 1 щ. бр. за „началник отдел „Съвет към председателя на ВКС“;
- 1 щ. бр. за „ръководител сектор „Правен и човешки ресурси“;
- 1 щ. бр. за „експерт-юрисконсулт“ и
- 1 щ. бр. за „домакин
  в
- 1 щ. бр. за „съдебен помощник“;
- 2 щ. бр. за „специалист“;
- 1 щ. бр. за „съдебен секретар“;
- 1 щ. бр. за „куриер“ и
- 1 щ. бр. чистач“

МОТИВИ: Във връзка с извършени структурни промени вследствие на което е закрито самостоятелното административно звено „Съвет към председателя на Върховния касационен съд“ е  формирана нова вътрешно-организационна структура „Аналитично звено на ВКС“.  Предложението на председателя на Върховния касационен съд за оптимизиране на администрацията е основателно и е налице необходимост от трансформиране на длъжности за съдебните служители. 
Средствата за работната заплата могат да бъдат осигурени по бюджета на ВКС за 2023 г.
5.2. ИЗПРАЩА решението на комисия „Бюджет и финанси“, за сведение. 

ПРЕДСЕДАТЕЛ 			
НА КОМИСИЯТА:          /п/
				БОЯН НОВАНСКИ

	ЧЛЕНОВЕ:	
				    
Боян Магдалинчев ..…/п/….……

Стефан Гроздев………/п/……….

Севдалин Мавров … /п/…......…..

Драгомир Кояджиков…/п/……...